Mircea Vasilescu

Mircea Vasilescu (n. 19 iulie 1960, Ploiești) este un eseist, critic, istoric literar, jurnalist și traducător român, profesor la Universitatea din București.

Biografie
A absolvit în 1984 Facultatea de Filologie a Universității București. A participat la ședințele Cenaclului "Junimea" condus de criticul și profesorul Ovid S. Crohmălniceanu. Din data de 17 decembrie 2007 până în octombrie 2010 a condus Catedra de Istoria Literaturii Române de la Facultatea de Litere din București, unde este profesor. A fost căsătorit cu lingvista Andra Vasilescu (Șerbănescu).
A fost redactor-șef la revista [Dilema Veche]din București. Este profesor doctor la catedra de Istoria literaturii române a Facultății de Litere din cadrul Universității bucureștene, unde ține cursuri de literatura româna și de jurnalism cultural/presă literară. În intervalul ianuarie 1994 – iunie 1997 a fost lector de limba și literatura româna la Universitatea "La Sapienza" din Roma. În 1999 și-a luat doctoratul în filologie, cu teza Formarea sistemului de receptare în literatura română veche și modernă.

În paralel cu activitatea didactică, a desfășurat o susținută activitate editorială și jurnalistică. Astfel, între septembrie 1997 și octombrie 1998 a fost redactor-șef la Editura Fundației Culturale Române. Între 1996 și 1997, în timp ce se afla în capitala Italiei, a colaborat cu postul de radio "Europa Liberă". Începând din ianuarie 1993, a fost redactor-șef adjunct, apoi corespondent de la Roma al revistei Dilema, pentru ca în prezent să ocupe funcția de redactor-șef al acesteia. În 2001 a publicat la Editura Paralela 45 studiul - la origine teza de doctorat - Iubite cetitoriule. Lectură, public și comunicare în cultura română veche. De asemenea, semnează o rubrică permanentă în cotidianul Adevărul și este redactor-șef al revistei culturale "Dilemateca". De la 1 ianuarie 2012 este președintele fundației Soros România.

Volume publicate în colaborare
Este coautor (împreună cu Andra Vasilescu și Adela Rogojinaru) al manualului Limba română, clasa a VI-a (1998). A editat, împreună cu Liviu Papadima, volumul Cercetarea literară azi. Studii în onoarea profesorului Paul Cornea (2000).
 Cu ochii-n 3,14, coord. de Ana Maria Sandu - Magdalena Boiangiu, Tita Chiper, Marius Chivu, Adrian Cioroianu, Radu Cosașu, Adrian Damian, Cristian Ghinea, Stela Giurgeanu, Andrei Manolescu, Matei Martin, Patricia Mihail, Ruxandra Mihăilă, Cristian Munteanu, Cezar Paul-Bădescu, Matei Pleșu, Adina Popescu, Iaromira Popovici, Ana Maria Sandu, Simona Sora, Dan Stanciu, Mădălina Șchiopu, Alex. Leo Șerban, Cristina Ștefan, Ruxandra Tudor, Mircea Vasilescu, Luiza Vasiliu, Delia Verdeș-Radu; Ed. Humanitas, 2016;

Volume publicate
 Mass comedia. Situații și moravuri ale presei de tranziție, Editura Curtea Veche, 2001
 Iubite cetitoriule. Lectură, public și comunicare în cultura română veche, Editura Paralela 45, 2001
 Europa dumitale. Dus - întors între noi și ei, Editura Polirom, 2007
 Cultura română pe înțelesul patrioților, Editura Humanitas, 2018; ISBN 978-973-50-6272-9

Volume traduse
 Istoria nebuniei - Michel Foucault  
 Reflecții asupra Revoluției franceze - Francois Furet  
 Cincizeci de ani de istorie mondială - Sergio Romano

Referințe

Legături externe 

Interviuri

 O societate si o cultura pe masura ei. Interviu cu Mircea VASILESCU, Svetlana Cârstean, Observator cultural - numărul 113, aprilie 2002
 Mircea Vasilescu: „Lumea virtuală ar putea ieși în stradă”, 3 septembrie 2010, George Rădulescu, Adevărul
 Mircea Vasilescu, eseist, istoric literar, jurnalist: „În școală am prins toate reformele comuniste“, 6 ianuarie 2012, Carmen Constantin, Adevărul
 Mircea Vasilescu: „Este evident că Internetul ajută cultura scrisă”, 13 ianuarie 2012, Daniel Cristea Enache, Ziarul de Duminică
 INTERVIU Mircea Vasilescu, redactor-șef „Dilema Veche“: „Nu mă gândesc la posteritate. Trăim niște timpuri colosale“, 28 decembrie 2013, Laurențiu Ungureanu, Cristian Delcea, Adevărul

Critici literari români
Istorici literari români
Traducători români
Eseiști români
Pedagogi români
Profesori universitari români
Autori români
Absolvenți ai Facultății de Litere din București
Scriitori români în viață
Nașteri în 1960
Jurnaliști români în viață